DOD เด้งแรงกว่า 4% ลุ้นกำไรโตเด่น หลังยอดสั่งซื้อพุ่งกระฉูด
DOD เด้งแรงกว่า 4% ลุ้นกำไรปีนี้โตเด่น หลังยอดสั่งซื้อพุ่งกระฉูด ล่าสุด ณ เวลา 16.07 น. อยู่ที่ 12.50 บาท บวก 0.50 บาท หรือ 4.17% สูงสุดที่ 12.80 บาท ต่ำสุดที่ 12.10 บาท ด้วยมูลค่าซื้อขาย 236.35 ล้านบาท
6 ก.ค. 2561

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ล่าสุด ณ เวลา 16.07 น. อยู่ที่ 12.50 บาท บวก 0.50 บาท หรือ 4.17% สูงสุดที่ 12.80 บาท ต่ำสุดที่ 12.10 บาท ด้วยมูลค่าซื้อขาย 236.35 ล้านบาท

ทั้งนี้ ราคาหุ้น DOD ปรับตัวขึ้นหลังราคาหุ้นปรับตัวลง 3 วันติด นับตั้งแต่ราคาหุ้นอยู่ระดับ 13.40 บาท เมื่อวันที่ 2 มิ.ย.2561
ด้าน บล.โกลเบล็ก ระบุในบทวิเคราะห์ คาด DOD จะสามารถเติบโตได้ตามประมาณการรายได้ที่ 620 ล้านบาท โต 60% เทียบจากปีก่อน และกำไรสุทธิราว 251 ล้านบาท โต 77% เทียบจากปีก่อน จากการขยายโรงงานเพิ่มกำลังการผลิตตามยอดการสั่งซื้อที่เพิ่มขึ้น พร้อมมีแผนตั้งโรงงานสกัดลดต้นทุนวัตถุดิบ และเตรียมสร้างแบรนด์ผลิตภัณฑ์ของตนเอง อย่างไรก็ตามอาจได้รับผลกระทบ sentiment  เชิงลบจากหุ้นกลุ่มที่ขายผลิตภัณฑ์เครื่องสำอางที่ปรับตัวลงมาแรง จากการเติบโตที่อาจผิดคาด